Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, osasun arloko eta arlo soziosanitarioko profesionalei egiten ahal zitzaizkien PCR probei eta koronabiruserako ELISA edo CLIA test serologikoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1. Nafarroako Gobernuak zer egunetatik aitzina izaten ahal zuen ahalmena PCR proba eta koronabiruserako ELISA edo CLIA test serologikoak egiteko osasun arloko eta arlo soziosanitarioko profesional guztiei?

2. Zer egunetan hasi zen sistematikoki bermatzen PCR proba eta koronabiruserako ELISA edo CLIA test serologikoak eginen zitzaiela osasun arloko eta arlo soziosanitarioko profesional guztiei?

3. Zenbatero eta noiztik egiten ari zaie PCR proba eta koronabiruserako ELISA edo CLIA test serologikoak osasun arloko eta arlo soziosanitarioko profesional guztiei?

4. Nafarroako Gobernuak zergatik ez dizkie lehenago egin PCR proba eta koronabiruserako ELISA edo CLIA test serologikoak osasun arloko eta arlo soziosanitarioko profesional guztiei?

Iruñean, 2020ko maiatzaren 18an

Foru parlamentaria: Cristina Ibarrola Guillén